Lokalplan 928, Blandet byområde [adresse], Endelig 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Endelig vedtagelse af forslag til Lokalplan nr. 928. Blandet område til bolig, erhverv og butikker ved [adresse] 
og [adresse], [adresse] samt Tillæg nr. 13 til Kommuneplan 2013. 
 
RESUMÉ 
Lokalplanen gør det muligt at omdanne det nuværende erhvervsområde til en ny bydel, med boliger, grønne 
områder, erhverv og indkøbsmuligheder. Området er beliggende imellem Risvangen, [adresse] og Risskov ved 
[adresse]. Lokalplanområdet er i byzone og har en størrelse på ca. 129.000 m2.    
 
 
Lokalplan og kommuneplantillæg har været offentligt fremlagt fra den 4. december 2013 til den 29. januar 
2014. I perioden blev der afholdt et offentligt møde. Der mødte ca. 60 personer frem, som fik en gennemgang 
af lokalplanen og det videre forløb med nedrivning, byggemodning og udvikling af området.  Som resultat af 
den offentlige fremlæggelse er der indkommet 12 høringssvar fra naboer i området.    
 
 
Høringssvarene handler om, at bevare del af busgarage, placering og højde af byggeri i lokalplanens østlige 
del, forskellige ønsker til veje og stier samt ejerforhold og adgang til grønne områder.    
 
 
Teknik og Miljø foreslår at imødekomme en del af indsigelserne. For byggemulighederne i lokalplanens østlige 
del drejer det sig om at indskrænke muligheden for 8 etager tæt på den lave villabebyggelse samt at regulere 
højden af de såkaldte supervillaer mere detaljeret. Med det formål at hindre støj og lysgener fra veje i det 
nordøstlige hjørne er det foreslået, at der bliver etableret en støjafskærmning mod [adresse] og en 
afskærmning af parkeringspladsen.    
 
 
Yderligere indstiller Teknik og Miljø, at der foretages en lovbestemt ændring af lokalplanens afsnit om 
Miljøvurdering samt nogle redaktionelle rettelser.   
INDSTILLING 
At 1) Forslag til Lokalplan nr. 928. Blandet område til bolig, erhverv og butikker ved [adresse], [adresse], 
vedtages endeligt med de ændringer, som fremgår af indstillingens afsnit 5.3 med tilhørende Bilag 4,    
 
 
At 2) Tillæg nr. 13 til Kommuneplan 2013 godkendes til endelig vedtagelse,    
 
 
At 3) De indkomne bemærkninger besvares som anført i afsnit 5.2 med tilhørende Bilag 3, samt    
 
 
At 4) Den sammenfattende redegørelse om miljøvurderingen af Lokalplan 953 godkendes og indgår som en 
del af lokalplanens redegørelse, som det fremgår af indstillingens afsnit 5.3 med tilhørende Bilag 4. 
Sagens forløb 
08-05-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
12-05-2014 Magistraten 
 
Fremsendes til [adresse] med bemærkning, at Magistraten i mødet den 12. maj 2014 anbefaler, at byrådet 
tiltræder Magistratsafdelingen for Teknik og Miljøs indstilling af 25. april 2014. 
 
 
Borgmester Ragner Møller var forhindret i at deltage i sagens behandling. 
 
21-05-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 21. maj 2014. 
 
26-05-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling. 
 
